**Rondelul oglindei**

*Alexandru Macedonski*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din al oglindei luciu rece

De apa-adanca, - se desface

O liniste de dulce pace,

Ce-ntregul suflet mi-l petrece.

Obida vrand să mă inece,

Zadarnic firea si-o preface.

Din al oglindei luciu rece.

Uitarea numai se desface.

Chiar dorul vietii-n mine tace-

Izvor ce gata e să sece;

Si pe-al meu chip, ce-n umbra zace,

Un fel de vis de opium trece

Din al oglindei luciu rece.